ג'ו היסאישי נולד בנאקאנו שבמחוז נאגנו ביפן בשם מאמורו פוג'יסאווה. כאשר החל את לימודי הכינור בגיל 5, גילה היסאישי את תשוקתו למוזיקה. הוא החל ללמוד הלחנה במכללת קוניטאקי ללימודי מוזיקה בשנת 1969.
הצלחתו הראשונה במקצוע הייתה בשנת 1974 כאשר חיבר מוזיקה עבור אנימציה קצרה הנקראת "Gyatoruzu". עבודה זו ועבודות נוספות שעשה באותה עת פורסמו תחת שמו המקורי. במהלך תקופה זו אף הלחין לסדרות "Sasuga no Sarutobi" ("אקדמיה לנינג'ה") ו-"Futari Taka" ("מצערת מלאה").
בשנות ה-70, מוזיקת פופ יפנית, מוזיקה אלקטרונית ומוזיקת העידן החדש פרחו. הז'אנרים הללו, ממש כמו להקת "Yellow Magic Orchestra" ("תזמורת קסם צהוב") השפיעו על סגנונו של היסאישי. הוא פיתח את המוזיקה שלו מרעיונות מינימליסטיים והרחיב לכיוון הלחנה עם תזמורת.
את אלבומו הראשון, "MKWAJU", הוא הוציא לאור בשנת 1981. הפסקולים הראשונים שעשה לאנימות בסדרי גודל גדולים יותר באותה עת, היו ל-"Hajime Ningen Gyatoruz" ו-"Robokko Beeton".
בשנת 1983 הומלץ היסאישי לבמאי הייאו מיאזאקי כמלחין לפסקול של סרטו החדש הנסיכה מעמק הרוחות. השניים נהיו לחברים טובים ובעתיד הם ימשיכו לעבוד ביחד על פרויקטים גדולים רבים.
תכנות מקבילי
בשארה א-ראעי
הפטריארך בשארה בוטרוס א-ראעי (בערבית: بشارة بطرس الراعي, תעתיק מדויק: בשארה בטרס אלראעי; נולד ב-25 בפברואר 1940) הוא הפטריארך המארוני ה-77 של אנטיוכיה. א-ראעי מחזיק גם במשרת חשמן הכנסייה הקתולית.
ביוגרפיה.
נולד בכפר חִמְלַאיָא (حملايا) שבלבנון בשנת 1940. הוא למד בבית ספר ישועי דובר-צרפתית בפרבר של ביירות, ולאחר מכן הצטרף למסדר נזירים מארוני. בשנות ה-60 הוסמך לכמורה, ובשנים 1967 עד 1975 היה אחראי על השידורים בשפה הערבית של רדיו ותיקן. בשנת 1975 סיים את הדוקטורט שלו במשפט אזרחי ובמשפט קאנוני. במשך שלוש שנים למד באוניברסיטה האפיפיורית בלטראנו בעיר רומא.
במאי 1986 מונה לבישוף הטיטולרי של קיסריה פיליפי, וביולי מינה אותו נסראללה בוטרוס ספיר לבישוף מסייע (Auxiliary) של אנטיוכיה. ב-9 ביוני 1990 מונה לבישוף של גבל.
ב-15 במרץ 2011 החליף את נסראללה בוטרוס ספיר בתור הפטריארך המארוני של אנטיוכיה. בנובמבר 2012, בעת ביקורו של האפיפיור בנדיקטוס השישה עשר בלבנון, מונה לחשמן קתולי. בתפקידו זה נודע כשהתלווה לביקורו של האפיפיור פרנציסקוס בישראל במאי 2014, למרות מחאתם של אנשי חזבאללה וגורמים אסלאמיים בלבנון. הוא נפגש במהלך הביקור עם נוצרים יוצאי צבא דרום לבנון המתגוררים בישראל. הדבר העלה על נס את סוגיית שיתוף הפעולה של המארונים עם ישראל בעת מלחמת לבנון הראשונה, והביקורת הדגישה כי מבחינת החוק הלבנוני, עולה מעשה זה כדי "מגע עם האויב". גם ארגון החמאס הצטרף לקריאות אלה.
שלומי דהן
שלומי דהן, הוא קצין צה"ל בדימוס בדרגת אלוף-משנה, אשר פיקד על החטיבה הדרומית ברצועת עזה.
שירותו הצבאי.
עם גיוסו לצה"ל התנדב דהן לשייטת 13. הוא השלים את הכשרת מסלול הלוחם בקומנדו הימי ויצא לקורס קציני חי"ר. עם תום הקורס שב לשייטת, שם שימש כמפקד צוות. הוא השתתף במבצע ההשתלטות על קארין A כמוביל כוח הגלישה ממסוקים אל הספינה. דהן שימש בשייטת במספר תפקידי פיקוד ובהם מפקד פלגת הלוחמים בשייטת 13 וסגן מפקד היחידה. לאחר מכן פיקד על החטיבה הדרומית ברצועת עזה. דהן הוביל את החטיבה בלחימה כנגד הטרור הפלסטיני. עם תום תפקידו הוחלט על מינויו למפקד שייטת 13, אולם בשנת 2008 נפצע קשה בתאונת דרכים, כאשר נסע עם רכב החפ"ק שלו בעקבות התראה על גילוי מנהרה בגזרתו.
בעקבות התאונה נותר משותק חלקית עם פגיעת ראש. הוא שוחרר משירות בצה"ל בשנת 2013.
זיהוי כתב
התבצרות
יו היסאישי
משפחת לוריא
משפחת לוריא היא משפחה יהודית אשכנזית מיוחסת. מגילת יוחסין של המשפחה נרשמה במאה ה-15 למספר דורות אחורה, המגיעים לפחות למאה ה-14. לפי מסורת המשפחה הם מתייחסים לרש"י, וממנו להלל הזקן ולדוד המלך.
בין בני המשפחה המפורסמים,
נפתלי פרום
נפתלי יצחק הלוי פרום (כ"ח בחשוון תש"ל, 8 בנובמבר 1969) הוא מחבר ספרים בתחום של שמות, אותיות ונומרולוגיה לפי הקבלה, וכן בתחומי חינוך, זוגיות ותקשורת בין-אישית.
ביוגרפיה.
גדל בבני ברק ליהודה אריה לייב הלוי פרום ולמרים רבקה, בת חוה רחל ויוסף דב (בערל) שטיין. הוריו הם משפחות מחסידות גור. סבו נח פרום היה אחיו של מרדכי פרום וחתנו של ראובן אהרונוביץ' ראש העירייה השלישי של בני ברק.
במשך כמה שנים היה מורה ומדריך בפנימיות דתיות וחרדיות. הוא עוסק גם כמרצה ובתחום ההדרכה והייעוץ.
ספריו.
בתחום עולם האותיות והשמות ביהדות:
בתחום הזוגיות ומערכות יחסים:
בתחומים נוספים:
פרום עוסק בתחום אילנות היוחסין והגניאולוגיה. באתר שלו הוא מביא את אילן היוחסין שלו עד אדם הראשון, 128 דורות. באתר עוד כ-40 אילנות יוחסין של משפחות יהודיות.
Bc (שפת תכנות)
bc (ראשי תיבות: basic calculator) היא שפת מחשבון בדיוק משתנה, עם תחביר דומה לשפת C.
bc לרוב משמשת כשפת תסריט מתמטית, או כמסוף אינטראקטיבי לחישובים מתמטיים. על מנת להיכנס למצב השימוש האינטראקטיבי יש להקיש codice_1 בשורת הפקודה במערכות יוניקס ובמערכות הפעלה דמויות יוניקס. לאחר מכן, יש להקיש ביטוי מתמטי כלשהו ולקבל פלט בהתאם. אף על פי ש-bc יכולה לעבוד בדיוק משתנה, ברירת המחדל היא עבודה ללא ספרות לאחר הנקודה העשרונית, כלומר עבודה עם מספרים טבעיים בלבד. הדגל codice_2 משנה את הדיוק של bc לכ-20 ספרות לאחר הנקודה העשרונית.
היסטוריה.
bc הופיע לראשונה בגרסה 6 של מערכת ההפעלה יוניקס בשנת 1975, ונכתבה על ידי רוברט מוריס, ולורינדה צ'רי במעבדות בל. ל-bc קדם המחשבון dc ("desk calculator"), אשר נכתב על ידי אותם המפתחים. dc היה גם הוא בדיוק משתנה, אך תחבירו היה מבוסס על כתיב פולני מהופך, אשר הקשה מאוד על המשתמשים. מסיבה זו, bc נכתב כמהדר פשוט, אשר המיר את התחביר החדש, שנכתב בהשראת שפת C, לתחביר של dc, ובכך שימש לו כממשק משתמש.
בשנת 1991 POSIX הגדירה ותקננה את bc. קיימים שני מימושים עיקריים של תקן זה: הראשון, הוא המימוש המקורי של dc במערכות יוניקס ו-Plan 9. השני הוא המימוש של פרויקט הקוד הפתוח גנו, אשר נכתב ב-1991 על ידי פיליפ נלסון. המימוש של גנו מכיל הרחבות מעבר לתקן של POSIX, ואיננו עוד ממשק ל-dc.
ארה ארגמנית
ארה ארגמנית או אָרָה אַרְגְּוָנִית (שם מדעי: "Ara macao"), הוא תוכי דרום אמריקני גדול בצבעים אדום, צהוב וכחול, חבר בקבוצה גדולה של תוכים נאוטרופים מהסוג ארה.
הם משגשגים ממזרח פנמה, מצפון אמריקה המרכזית ועד מקסיקו, צפון-מזרח עד מזרח קולומביה, ונצואלה, גיאנה, סורינאם, גינאה הצרפתית, אקוודור, פרו, ברזיל ובוליביה. הארה חיה באזור מחיה רבים: יערות גשם, יערות פתוחים, סוואנות מיוערות. באמריקה המרכזית היא מצויה גם בשפלות יבשות, בסביבות הרריות לאורך החוף הפסיפי, באזורי בשיחים נמוכים וסבוכים ואזורים מעובדים עם קטעי יערות.
תיאור.
גודלם נע בין . משקלם נע בין 900–1,300 גרם. צבעם הכללי אדום בגווני ארגמן. האזור הלבן שמתחיל מהמקור התחתון ונמשך עד ללחיים (כולל) נחצה על ידי פסים (לפעמים כמעט ובלתי נראים) של נוצות אדומות בהירות. לחלק מהציפורים יש נוצות הצבועות בצהוב בקצותיהן בגב הראש. החלק הקיצוני של הכנף כחול והחלק הקרוב יותר לגוף צהוב עם קצוות ירוקים. הנוצות בבסיס הזנב כחולות בהירות. חלקו העליון של הזנב אדום עם קצוות כחולים עמומים. חלקו התחתון של הזנב ושל הכנפיים – אדום. המקור העליון בצבע קרן וצדדיו שחרחרים. המקור התחתון שחרחר. העיניים בצבע צהוב בהיר. הרגליים אפורות כהות. לצעירים זנב קצר יותר, מקור תחתון בהיר יותר ועיניים חומות. מוטת כנפיים .
במאי 2013 פורסם שצוות חוקרים מאוניברסיטת טקסס A&amp;M סיימו למפות את הגנום המלא של הארה הארגמנית.
תפוצה.
בטבע הוא נפוץ בעיקר באזורים עם עצים, אך עדיין לא כמו הארה כחולה-צהובה. הוא נעלם מרוב אזורי המחיה, ובעיקר מאמריקה המרכזית, בעקבות הרס סביבת המחיה הטבעית, לכידה וסחר בלתי-חוקיים וציד למטרות מכירה.
התנהגות.
בטבע.
בדרך כלל נצפים בזוגות, משפחות או להקות קטנות של עד 30 פריטים. בולטים בעיקר בזמן תעופה, שמלווה בקריאות קבועות ותכופות. ניתן לראות התקבצויות גדולות (לפעמים 100 פריטים ואף יותר) באזורי קינון ומזון, כמו גם באזורים המנוצלים לליקוק טיט. ניתן לזהות בקלות את הזוגות בתוך כל קבוצה. הרבה פעמים נראים באזורים המיועדים לאיסוף מזון וקירות טיט יחד עם מיני ארות נוספים – ארה כחולה-צהובה וארה ירוקת-כנף. מאוד זהירים כאשר נמצאים במקומות אלו, ומחכים עד שהם בטוחים שאין שום טורף בסביבה. כאשר הם נמצאים ביער קשה מאוד למצוא אותם, בגלל שהם יושבים מאוד בשקט על הענפים הגבוהים. ניתן לזהות את מקומם על ידי שיירי פירות הנמצאים מתחת לעצים עליהם הם יושבים. אם יחוש בסכנה – הארה האגרמנית תעוף תוך כדי צרחות רמות. ביישנים ליד אזורים מיושבים. עפים כל בוקר וערב מעצי הקינון למקורות המזון ובחזרה. התעופה די מהירה וישירה, ומאופיינת במטות כנפיים חזקות וקבועות. הצעקות בעלי טון גס, כמו גם הקרקורים האופניים להם.
בגידול אצל האדם.
לרוב סוג זה הוא עליז ובנוסף גם נוטה להשמיע קולות חזקים.
מסתגל לבעליו במהירות, סקרן, וגם נחשב ליותר "חריף" מסוגי תוכים הקרובים אליו - ארה כחולה-צהובה וארה ירוקת-כנף.